Diari Oficial de la Generalitat Valenciana


Sumari del DOGV 4460, del 14-03-2003 (2003/2801)

ORDE de 13 de febrer de 2003, de la Conselleria d'Agricultura, Pesca i Alimentació, per la qual es modifiquen les bases reguladores de les ajudes per al foment i desenrotllament del cooperativisme agrari valencià i es publiquen els imports globals màxims i les línies pressupostàries que les financen per al 2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/02/13/(2)/dof/vci/html**

### Dades del document

Número de DOGV
:   4460

Data del DOGV
:   14-03-2003

Secció del DOGV
:   I. DISPOSICIONS GENERALS

Número del document
:   2003/2801


Data del document
:   13-02-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * ajuda a l'agricultura
    * suport econòmic
    * cooperativa agrícola

ORDE de 13 de febrer de 2003, de la Conselleria d'Agricultura, Pesca i Alimentació, per la qual es modifiquen les bases reguladores de les ajudes per al foment i desenrotllament del cooperativisme agrari valencià i es publiquen els imports globals màxims i les línies pressupostàries que les financen per al 2003. [2003/X2801]
  
Atesa la pertinència d'arreplegar l'experiència acumulada en l'aplicació de l'Orde de 15 de febrer de 2001, d'esta conselleria, que ara es modifica, i d'adequar i actualitzar els valors monetaris que concreten les quanties de les inversions auxiliables i ajudes previstes en aquella.
  
Ateses les disposicions de l'article 47.11 del text refós de la Llei d'Hisenda Pública de la Generalitat Valenciana, així com la Llei 12/2002, de 27 de desembre, de Pressuposts de la Generalitat Valenciana per al 2003.
  
Vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
L'Orde de 15 de febrer de 2001, d'esta conselleria, modificada per l'Orde de 8 de gener de 2002, per la qual s'aprova el règim d'ajudes per al foment i desenrotllament del cooperativisme agrari valencià, es modifica en els térmens següents:
  
- Article huité. Ajudes: quantia i període d'aplicació
  
1. El percentatge màxim podrà arribar fins al 50% dels gastos amortitzables i les inversions previstes en l'article sisé b), sense superar la quantia de 180.000 euros per entitat i any. En el cas d'inversions en explotacions agràries, el percentatge màxim es podrà concedir només en zones desfavorides.
  
Les ajudes podran sol·licitar-se durant els quatre primers anys des de la constitució. En tot cas, les inversions s'executaran abans del final de l'exercici pressupostari corresponent a l'últim any amb dret a presentar la sol·licitud.
  
Per als beneficiaris de l'article quart 1.f), el termini esmentat en el paràgraf anterior serà de 5 anys, i la seua participació financera en el projecte d'inversió serà com a mínim del 25% de la inversió auxiliable.
  
2. Per a fomentar la presència de la dona en els òrgans de govern, representació i gestió de les cooperatives, es considerarà la sol·licitud com a prioritària d'acord amb la seua participació en aquells.
  
- Article vint-i-un, apartat 1: ?El finançament de noves inversions que contribuïsquen a la modernització i reconversió del sector cooperatiu agrari s'ajustarà als térmens següents:
  
a) La quantia mínima del préstec serà de 60.000 euros per entitat.
  
b) La quantia màxima del principal susceptible de subvenció serà del 80% de l'import de la inversió no coberta per altres ajudes públiques que s'obtinguen pel mateix projecte. En tot cas, la quantia màxima estarà subjecta als límits següents: límit absolut de 2 milions d'euros per cooperativa i límit relatiu del 500% dels fons propis.-
  
- Article vint-i-dos, apartat 1: ?S'establix un règim especial per a les cooperatives els socis de les quals, sempre que siguen persones jurídiques, subscriguen i desembossen en la seua totalitat aportacions a capital social i/o a altres fons per a la realització d'inversions que siguen subvencionables en els térmens prevists en l'article 5, apartats 3 i 4, i en l'article 6.1.b.-
  
- Article vint-i-cinc a) primer paràgraf: ?a) La subscripció total de les aportacions a capital social i/o a altres fons, realitzades pels socis de la cooperativa, tant persones físiques com jurídiques, que en conjunt no superen els 400.000 euros per cooperativa i any, i el desemborsament de la qual, deduïda la subvenció, es realitze en efectiu i simultàniament, podrà beneficiar-se d'una ajuda en els termes prevists en este article?.
  
Article 2
  
Les ajudes es concediran en l'exercici 2003 a càrrec de les següents línies pressupostàries del programa 714.40, i imports globals màxims:
  
- Línia T 1672000: cinquanta mil euros (50.000 euros)
  
- Línia T 1366000: un milió dos-cents mil euros (1.200.000 euros)
  
DISPOSICIÓ TRANSITÒRIA
  
La present orde també s'aplicarà, amb caràcter excepcional, a les sol·licituds presentades fins a la data de la seua entrada en vigor.
  
DISPOSICIONS FINALS
  
Primera
  
El director general de Pesca i Comercialització Agrària adoptarà les disposicions de desplegament de la present orde que siguen necessàries per a la seua aplicació.
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 13 de febrer de 2003
  
La consellera d'Agricultura, Pesca i Alimentació,


Còpia Permalink ELI